Blaze7451/Wiki-th-20250601 huggingface dataset:
สวิตช์เกียร์

สวิตช์เกียร์ไฟฟ้าแรงสูง
ส่วนหนึ่งของแผงหน้าปัดสวิตช์เกียร์ขนาดใหญ่ที่ใช้ในการควบคุมการผลิตไฟฟ้าบนเรือคาสิโน
สวิตช์เกียร์รถราง
ตัวตัดวงจรนี้ใช้ทั้ง SF6 และอากาศเป็นฉนวนไฟฟ้า
ในระบบพลังงานไฟฟ้า, สวิตช์เกียร์ (switchgear) คือการร่วมกันทำงานของสวิตช์ตัดต่อ (disconnecting switch) ฟิวส์ (fuse) หรือตัวตัดวงจร (circuit breaker) ไฟฟ้าเพื่อใช้ในการควบคุม ป้องกันและแยกอุปกรณ์ไฟฟ้าออกจากระบบ สวิตช์เกียร์จะถูกนำมาใช้ทั้งเพื่อตัดไฟออกจากอุปกรณ์เพื่อความสะดวกในระหว่างการทำงาน และเพื่อล้างความผิดพลาดที่ปลายทาง อุปกรณ์ประเภทนี้เกี่ยวข้องโดยตรงกับความน่าเชื่อถือของแหล่งจ่ายไฟฟ้า
สวิทช์แบบมีดเปิด
โรงไฟฟ้าส่วนกลางรุ่นใหม่สุดจะใช้ สวิทช์แบบมีดเปิด ธรรมดา ติดตั้งอยู่บนแผ่นฉนวนทำด้วยหินอ่อนหรือใยหิน ระดับพลังงานและแรงดันไฟฟ้าที่เพิ่มขึ้นอย่างรวดเร็วจะทำให้สวิตช์ที่เปิดปิดด้วยมืออันตรายเกินไป อุปกรณ์ที่บรรจุด้วยน้ำมันจะจำกัดพลังงานที่เป็นประกายไฟอาร์คและควบคุมให้ปลอดภัย ในช่วงต้นศตวรรษที่ 20 แถวของสวิตช์เกียร์จะเป็นโครงสร้างที่ล้อมรอบด้วยโลหะที่มีชิ้นส่วนสวิตชิ่งที่ทำงานด้วยไฟฟ้า โดยใช้ตัวตัดวงจรที่ใช้น้ำมัน วันนี้อุปกรณ์ที่บรรจุด้วยน้ำมันได้ถูกแทนที่เป็นส่วนใหญ่ด้วยอุปกรณ์ระเบิดอากาศหรือสูญญากาศหรือ SF6 ทำให้กระแสและระดับพลังงานขนาดใหญ่สามารถที่จะควบคุมได้อย่างปลอดภัยโดยอุปกรณ์อัตโนมัติ
สวิตช์เกียร์ไฟฟ้าแรงสูงถูกคิดค้นขึ้นในตอนปลายของศตวรรษที่ 19 สำหรับการดำเนินงานของมอเตอร์ไฟฟ้าและเครื่องไฟฟ้าอื่น ๆ  เทคโนโลยีได้รับการปรับปรุงให้ดีขึ้นเมื่อเวลาผ่านไปและตอนนี้สามารถใช้ได้กับแรงดันไฟฟ้าสูงถึง 1,100 กิโลโวลต์
โดยทั่วไป สวิตช์เกียร์ในสถานีย่อยจะถูกติดตั้งอยู่บนทั้งด้านแรงดันสูงและด้านแรงดันต่ำของหม้อแปลงไฟฟ้​​าขนาดใหญ่ สวิตช์เกียร์ด้านแรงดันต่ำอาจจะตั้งอยู่ในอาคารหนึ่งที่มีตัวตัดวงจรแรงดันไฟฟ้าขนาดกลางสำหรับวงจรการกระจาย พร้อมกับมิเตอร์วัดไฟ ตัวควบคุมและอุปกรณ์ป้องกัน. สำหรับงานอุตสาหกรรม, หม้อแปลงและแถวสวิตช์เกียร์อาจจะอยู่รวมกันในตู้เดียวกันที่เรียกว่าหน่วยสถานีย่อย (unitized substation (USS))

** ประวัติ**
สวิตช์เกียร์ในช่วงต้น (ประมาณปี 1910)
สวิตช์เกียร์เก่าแก่เท่ากับการผลิตกระแสไฟฟ้า รุ่นแรกเป็นแบบดั้งเดิมมาก: ส่วนประกอบทั้งหมดจะถูกตรึงอยู่บนผนังเท่านั้น ต่อมาพวกมันได้รับการติดตั้งบนแผงไม้ ด้วยเหตุผลของการป้องกันอัคคีภัย, ไม้ก็ถูกแทนที่ด้วยกระดานชนวนหรือหินอ่อน นี้นำไปสู่การปรับปรุงแก้ไขต่อไป เพราะอุปกรณ์การตัดต่อและการวัดจะถูกติดตั้งอยู่กับด้านหน้าในขณะที่การเดินสายไฟอยู่ด้านหลัง

**อ้างอิง**
หมวดหมู่:อุปกรณ์ระบบกำลังไฟฟ้า
หมวดหมู่:โครงสร้างพื้นฐานพลังงานไฟฟ้า
สงครามกรีก-เปอร์เซีย

สงครามกรีก-เปอร์เซีย (Greco-Persian Wars) หรือ สงครามเปอร์เซีย เป็นชุดความขัดแย้งระหว่างจักรวรรดิอะคีเมนิด (เปอร์เซีย) กับนครรัฐกรีก เกิดขึ้นระหว่างปีที่ 499–449 ก่อนคริสตกาล จุดเริ่มต้นของความขัดแย้งเกิดจากการพิชิตภูมิภาคไอโอเนียของพระเจ้าไซรัสมหาราชในปีที่ 547 ก่อนคริสตกาลและต่อมาแต่งตั้งทรราชขึ้นปกครอง ต่อมาในปีที่ 499 ก่อนคริสตกาล อริสตาโกรัส ผู้ปกครองไมลีตัสที่มีเปอร์เซียหนุนหลัง นำกำลังเข้ายึดเกาะนักซอสแต่ล้มเหลว อริสตาโกรัสจึงปลุกปั่นให้ชาวกรีกในเอเชียน้อยก่อกบฏต่อเปอร์เซียและนำไปสู่การกบฏไอโอเนีย นอกจากนี้อริสตาโกรัสยังร่วมมือกับเอเธนส์และอีรีเทรียเผาเมืองซาร์ดิส เมืองหลวงของภูมิภาคของเปอร์เซียในปีที่ 498 ก่อนคริสตกาล จักรพรรดิดาไรอัสมหาราชจึงส่งกองทัพเข้าสู้รบจนในปีที่ 494 ก่อนคริสตกาล ฝ่ายเปอร์เซียรบชนะฝ่ายกบฏที่ยุทธการที่ลาเด ฝ่ายกบฏถูกปราบลงในปีต่อมา
เพื่อป้องกันการกบฏครั้งใหม่และการแทรกแซง รวมถึงลงโทษการกระทำของเอเธนส์และอีรีเทรีย จักรพรรดิดาไรอัสจึงทำสงครามต่อเพื่อพิชิตกรีซทั้งหมด ฝ่ายเปอร์เซียเริ่มบุกกรีซในปีที่ 492 ก่อนคริสตกาล และประสบความสำเร็จในการยึดเธรซและมาซิดอนpages=135-138 ต่อมาในปีที่ 490 ก่อนคริสตกาล กองทัพเปอร์เซียข้ามทะเลอีเจียน ยึดซิคละดีสและทำลายอีรีเทรีย แต่พ่ายแพ้ให้กับกองทัพเอเธนส์ในยุทธการที่มาราธอน
เมื่อจักรพรรดิดาไรอัสสวรรคตในปีที่ 486 ก่อนคริสตกาล เซอร์ซีส พระราชโอรส ได้นำกำลังบุกกรีซอีกครั้ง ชัยชนะที่ช่องเขาเทอร์มอพิลีทำให้ฝ่ายเปอร์เซียสามารถยึดและเผาทำลายเอเธนส์ อย่างไรก็ตาม กองเรือเปอร์เซียพ่ายแพ้อย่างหนักในยุทธนาวีที่ซาลามิส และปีต่อมาพ่ายแพ้ในยุทธการที่พลาตีอา จึงเป็นการสิ้นสุดการบุกครองของฝ่ายเปอร์เซีย หลังจากนั้นกองทัพกรีกฉวยโอกาสนำกองเรือเข้าโจมตีฝ่ายเปอร์เซียต่อในยุทธนาวีที่มิเคลีและขับไล่ทหารเปอร์เซียออกจากเซสทอสและบิแซนเทียม การกระทำของแม่ทัพพอสซาเนียสในยุทธการที่บิแซนเทียมทำให้เกิดความบาดหมางในหมู่นครรัฐกรีกและสปาร์ตาและก่อให้เกิด "สันนิบาตดีเลียน" ซึ่งเป็นกลุ่มพันธมิตรต่อต้านฝ่ายเปอร์เซียที่นำโดยเอเธนส์ ฝ่ายสันนิบาตทำสงครามกับฝ่ายเปอร์เซียต่อเป็นเวลา 30 ปี หลังชัยชนะที่แม่น้ำยูรีมีดอนในปีที่ 466 ก่อนคริสตกาล เมืองในภูมิภาคไอโอเนียก็เป็นอิสระจากเปอร์เซีย แต่ความพ่ายแพ้ของฝ่ายสันนิบาตในการกบฏที่อียิปต์ทำให้การสงครามกับเปอร์เซียหยุดชะงัก การรบครั้งต่อ ๆ มาประสบความสำเร็จเพียงเล็กน้อย หลักฐานทางประวัติศาสตร์บางแห่งชี้ว่าในปีที่ 449 ก่อนคริสตกาล ทั้งสองฝ่ายได้ทำสนธิสัญญาสันติภาพคัลลิอัส ซึ่งเป็นจุดสิ้นสุดของสงครามกรีก-เปอร์เซีย

**อ้างอิง**

**แหล่งข้อมูลอื่น**
 สงครามกรีก-เปอร์เซีย

หมวดหมู่:สงคราม
หมวดหมู่:สงครามสมัยโบราณ
หมวดหมู่:สงครามเกี่ยวข้องกับกรีซ
หมวดหมู่:สงครามเกี่ยวข้องกับอิหร่าน
หมวดหมู่:สงครามเกี่ยวข้องกับทวีปยุโรป
หมวดหมู่:สงครามเกี่ยวข้องกับตะวันออกกลาง
หมวดหมู่:ประวัติศาสตร์ยุโรป
รุ่งโรจน์ สว่างศรี

รุ่งโรจน์ สว่างศรี เป็นนักฟุตบอลชาวไทย ตำแหน่งกองหลัง โดยเป็นหนึ่งในนักฟุตบอลทีมชาติไทยที่ได้เหรียญทองในกีฬาซีเกมส์ 2001และซีเกมส์ 2003 ปัจจุบันเป็นหัวหน้าผู้ฝึกสอนให้กับเกร็กคู สายไหม ยูไนเต็ด ในไทยลีก 3
รุ่งโรจน์ เริ่มมีชื่อเสียงในสมัยที่เล่นฟุตบอลให้กับสโมสรฟุตบอลธนาคารกรุงไทย จนก้าวขึ้นไปติดทีมชาติไทย และสร้างผลงานคว้าเหรียญทองในการแข่งขันกีฬาซีเกมส์ 2001 ที่ประเทศมาเลเซีย และซีเกมส์ 2003 ที่ประเทศเวียดนาม จากนั้นประสบความสำเร็จในระดับสโมสรเมื่อสามารถคว้า ดับเบิลแชมป์ (ไทยแลนด์พรีเมียร์ลีกและฟุตบอลชิงถ้วยพระราชทานประเภท ก.) กับธนาคารกรุงไทยได้ถึง 2 สมัยซ้อน ในฤดูกาล 2547 และ ฤดูกาล 2548 
เมื่อสโมสรฟุตบอลธนาคารกรุงไทยยุบทีมลง รุ่งโรจน์ย้ายไปเล่นให้กับสโมสรฟุตบอลบางกอกกล๊าส, แบงค็อก ยูไนเต็ด, เชียงราย ยูไนเต็ด, แอร์ฟอร์ซ ยูไนเต็ด รวมถึงสโมสรอยุธยา ยูไนเต็ด

**ประวัติ**
รุ่งโรจน์ สว่างศรี จบชั้นมัธยมศึกษาตอนปลาย จากโรงเรียนวัดสุทธิวราราม และเคยเล่นฟุตบอลในระดับนักเรียน โดยพาสถาบันได้แชมป์ฟุตบอลกรมพลศึกษา รุ่นอายุไม่เกิน 18 ปี ประเภท ก.

**อ้างอิง**
หมวดหมู่:นักฟุตบอลชายชาวไทย
หมวดหมู่:นักฟุตบอลทีมชาติไทย
หมวดหมู่:นักฟุตบอลจากจังหวัดสุพรรณบุรี
หมวดหมู่:กองหลังฟุตบอล
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลธนาคารกรุงไทย
หมวดหมู่:ผู้เล่นสโมสรฟุตบอลบีจี ปทุม ยูไนเต็ด
หมวดหมู่:ผู้เล่นสโมสรฟุตบอลแบงค็อก ยูไนเต็ด
หมวดหมู่:ผู้เล่นสโมสรฟุตบอลเชียงราย ยูไนเต็ด
หมวดหมู่:ผู้เล่นสโมสรฟุตบอลแอร์ฟอร์ซ ยูไนเต็ด
หมวดหมู่:ผู้เล่นสโมสรฟุตบอลอยุธยา ยูไนเต็ด
หมวดหมู่:บุคคลจากโรงเรียนวัดสุทธิวราราม
คณะกรรมาธิการความปลอดภัยสาธารณะ

ในช่วงการปฏิวัติฝรั่งเศส คณะกรรมาธิการความปลอดภัยสาธารณะหมายเหตุ ก (Comité de salut public) เป็นคณะกรรมาธิการที่ได้รับจัดตั้งโดยสภาแห่งชาติในเดือนเมษายน ค.ศ. 1793 และมีการปรับเปลี่ยนโครงสร้างกรรมาธิการอย่างมีนัยสำคัญในเดือนกรกฎาคม ค.ศ. 1793 
คณะกรรมาธิการความปลอดภัยสาธารณะจัดตั้งขึ้นในสามเดือนหลังจากการประหารพระเจ้าหลุยส์ที่ 16 คณะกรรมาธิการนี้มีหน้าที่สอดส่องดูแลและรับผิดชอบในการปกป้องธำรงไว้ซึ่งระบอบสาธารณรัฐจากภัยคุกคามจากศัตรูต่างประเทศและศัตรูในประเทศ คณะกรรมาธิการนี้ได้รับอำนาจอย่างกว้างขวาง มีอำนาจบังคับบัญชากองทัพ แต่งตั้งตุลาการศาลอาญาปฏิวัติ และบังคับใช้คำสั่งกฎหมายต่าง ๆ ที่ออกโดยสภา
ในช่วงแรก คณะนี้ประกอบด้วยกรรมาธิการเก้าคน และไม่ได้อยู่ภายใต้การครอบงำโดยบุคคลหนึ่งเป็นพิเศษ จนกระทั่งปลายเดือนกรกฎาคม สภาแต่งตั้งให้มักซีมีเลียง รอแบ็สปีแยร์ เป็นกรรมาธิการแทนที่กรรมาธิการคนหนึ่งที่ลาออก เมื่อได้เข้าดำรงตำแหน่ง รอแบ็สปีแยร์ก็เพิ่มจำนวนกรรมาธิการเป็นสิบสองคน โดยที่เก้าคนในจำนวนนี้เป็นสมาชิกกลุ่มลามงตาญ ซึ่งเป็นกลุ่มการเมืองหัวรุนแรงที่ต้องการปฏิวัติแบบถอนรากถอนโคน
10 กันยายน 1793 สภาผ่านกฎหมายว่าด้วยผู้ต้องสงสัย (Loi des suspects) ซึ่งให้อำนาจจับกุมผู้ต้องสงสัยว่าเป็นศัตรูของสาธารณรัฐ ถือเป็นจุดเริ่มต้นของสมัยแห่งความน่าสะพรึงกลัว ต่อมาในวันที่ 10 ตุลาคมปีเดียวกัน สภาผ่านมติรับรองให้คณะกรรมาธิการฯเป็น "รัฐบาลปฏิวัติ" ซึ่งมีอำนาจสูงสุดเฉพาะกาลจนกว่าสถานการณ์จะสงบ รัฐธรรมนูญถูกระงับใช้ รอแบ็สปีแยร์กลายเป็นผู้มีอำนาจที่สุดในฝรั่งเศสโดยพฤตินัย คณะกรรมาธิการความปลอดภัยสาธารณะภายใต้การนำของรอแบ็สปีแยร์ ทำการปกครองประเทศฝรั่งเศสด้วยความหวาดกลัว มีการจัดตั้งกรมตำรวจสูงสุดในเดือนมีนาคม 1794 ซึ่งขึ้นตรงต่อรอแบ็สปีแยร์และคนใกล้ชิดเขา 
นักหนังสือพิมพ์อย่างฌัก เอแบร์, กามีย์ เดมูแล็ง หรือนักการเมืองคนสำคัญอย่างฌอร์ฌ ด็องตง ซึ่งวิจารณ์การทำงานของคณะกรรมาธิการฯ ถูกจับกุมและประหารชีวิต ในเวลาปีเดียว เกิดการจับกุมผู้คนนับแสนรายตั้งแต่ความผิดเล็กน้อยจนถึงความผิดอุกฉกรรจ์ ในจำนวนนี้ ผู้คนนับหมื่นรายด้วยเครื่องกิโยตีน 
เมื่อสมาชิกสภาไม่อาจทนความเผด็จการบ้าเลือดของรอแบ็สปีแยร์ได้อีกต่อไป พวกเขาลงมติก็ถอดถอนรอแบ็สปีแยร์และพวกโดยฉับพลันในวันที่ 27 กรกฎาคม ค.ศ. 1794 รอแบ็สปีแยร์พยายามฆ่าตัวตายแต่ไม่สำเร็จ และถูกนำตัวประหารชีวิตในวันถัดมา ถือเป็นจุดสิ้นสุดของความน่าสะพรึงกลัวในประเทศฝรั่งเศส กลุ่มลามงตาญถูกกวาดล้าง หลังจากนั้น สภาก็จัดตั้งคณะกรรมาธิการชุดใหม่ ซึ่งดำรงอยู่เพียงปีเศษก็ถูกยุบและจัดตั้งเป็นคณะดีแร็กตัวร์ฝรั่งเศส

**หมายเหตุ**
ในภาษาไทยยังมีการแปลอย่างอื่น เช่น คณะกรรมการรักษาความปลอดภัยแห่งมหาชน และ คณะกรรมการรักษาความมั่นคงปลอดภัยสาธารณะ

**อ้างอิง**
หมวดหมู่:พ.ศ. 2336
หมวดหมู่:พ.ศ. 2337
หมวดหมู่:ประวัติศาสตร์ฝรั่งเศส
คำประกาศอาร์โบรธ

The 'Tyninghame' copy of the Declaration from 1320 AD
คำประกาศอาร์โบรธ (Declaration of Arbroath) เป็นคำประกาศเอกราชสกอตแลนด์ ออกใน ค.ศ. 1320 เป็นรูปแบบจดหมายภาษาละตินที่ส่งให้สมเด็จพระสันตะปาปาจอห์นที่ 22 ลงวันที่ 6 เมษายน ค.ศ. 1320 โดยเจตนายืนยันสถานภาพของสกอตแลนด์เป็นรัฐเอกราชอิสระ และปกป้องสิทธิของสกอตแลนด์ในการใช้การปฏิบัติทางทหารเมื่อถูกโจมตีอย่างไม่เป็นธรรม
โดยทั่วไปเชื่อว่าคำประกาศนี้เขียนในอาร์โบรธแอบบีย์ โดยเบอร์นาร์ดแห่งคิลวินนิง (Bernard of Kilwinning) นายกรัฐมนตรีสกอตแลนด์และแอบบ็อต (Abbot) อาร์โบรธ และมีผู้มั่งมีและคนสูงศักดิ์ 51 คนประทับตรา จดหมายนี้เป็นฉบับเดียวที่เหลือรอดจากสามฉบับที่สร้างขึ้นในเวลานั้น อีกสองฉบับเป็นจดหมายจากพระเจ้าโรเบิร์ตที่ 1 พระมหากษัตริย์ชาวสกอต และจดหมายจากบิชอปชาวสกอตสี่คนซึ่งล้วนสันนิษฐานว่ามีข้อความคล้ายกัน
หมวดหมู่:คำประกาศอิสรภาพ
หมวดหมู่:กฎหมายระหว่างประเทศ
หมวดหมู่:ขบวนการปลดปล่อยชาติ
หมวดหมู่:ประวัติศาสตร์สกอตแลนด์
หมวดหมู่:เอกราชสกอตแลนด์
ยูฟ่ายูโรปาลีก นัดชิงชนะเลิศ 2016

ยูฟ่ายูโรปาลีก นัดชิงชนะเลิศ 2016, เป็นการแข่งขันฟุตบอลนัดชิงชนะเลิศของยูฟ่ายูโรปาลีก ฤดูกาล 2015–16, โดยเป็นการแข่งขันฟุตบอลที่จะจัดขึ้นที่ ซังคท์ยาค็อพ-พาร์ค ในบาเซิล ประเทศสวิตเซอร์แลนด์ ในวันที่ 18 พฤษภาคม พ.ศ. 2559.
โดยทีมที่ชนะเลิศจะได้สิทธิ์ในการลงเล่นยูฟ่าซูเปอร์คัพ 2016, กับทีมที่ชนะเลิศของการแข่งขัน ยูฟ่าแชมเปียนส์ลีก ฤดูกาล 2015–16. พวกเขาจะมีสิทธิ์ได้เข้ารอบสำหรับรอบเพลย์ออฟของการแข่งขัน ยูฟ่าแชมเปียนส์ลีก ฤดูกาล 2016–17, หรือรอบแบ่งกลุ่มถ้ากฏจองสิทธิ์สำหรับทีมแชมป์เก่าแชมเปียนส์ลีกไม่ได้ถูกใช้.

**สนามแข่งขัน**
ซังคท์ยาค็อพ-พาร์ค ได้รับการเลือกเป็นสนามแข่งขันในเดือนกันยายน พ.ศ. 2558
ซังคท์ยาค็อพ-พาร์ค ได้รับการเลือกให้เป็นสนามแข่งขันในนัดชิงชนะเลิศจากคณะกรรมการของยูฟ่า ในการประชุมเมื่อวันที่ 18 กันยายน พ.ศ. 2558. โดยนับเป็นครั้งแรกของสโมสรยุโรปในการเป็นเจ้าภาพสำหรับสนามนี้, แม้ว่าก้อนหน้านี้จะมีสนามกีฬาที่เป็นชื่อเดียวกันมาก่อน, สนามกีฬาซังคท์ยาค็อพ, ซึ่งเปิดใช้งานในปี ค.ศ. 1954 สำหรับ ฟุตบอลโลก 1954 และได้ปิดตัวลงไปเมื่อปี ค.ศ. 1998, ได้รับเป็นเจ้าภาพในนัดชิงชนะเลิศถึงสี่ครั้ง ยูโรเปียนคัพวินเนอร์สคัพ นัดชิงชนะเลิศใน 1969, 1975, 1979 และ 1984.
ปัจจุบันสนามซังคท์ยาค็อพ-พาร์ค, มีชื่อเล่นว่า "ย็อกเกลี" โดยแฟนบอล, ได้ถูกสร้างขึ้นในปี ค.ศ. 1998 และได้เปิดใช้งานในปี ค.ศ. 2001, และเป็นสนามเหย้าของ สโมสรฟุตบอลบาเซิล. อีกทั้งสนามนี้ยังถูกใช้จัดเป็นเจ้าภาพครั้งที่หกในการแข่งขัน ฟุตบอลชิงแชมป์แห่งชาติยุโรป 2008, ประกอบไปด้วยนัดเปิดสนามและรอบรองชนะเลิศ. ซึ่งความจุสนามในปัจจบันอยู่ที่ 38,512, แต่ได้ถูกลดลงไปเกือบ 36,000 ที่นั่งสำหรับการแข่งขันของยูฟ่า.
หลังจากที่บาเซิลได้ย้ายไปยูโรปาลีกหลังจากเสียประตูให้กับ มัคคาบี เทล อาวีฟ โดยกฏยิงประตูทีมเยือน, บาเซิลมีโอกาสที่จะเป็นทีมแรกที่จะชนะการแข่งขันในสนามเหย้าของตัวเองนับตั้งแต่ ไฟเยอโนร์ด ในการแข่งขัน 2002, และจะเป็นครั้งแรกที่จะชนะภายใต้แบนเนอร์ยูโรปาลีก. ความเป็นไปได้ในเรื่องนี้จะจบลงหลังจากที่บาเซิลถูกเขี่ยตกรอบในรอบ 16 ทีมสุดท้ายโดย เซบิยา.

**เส้นทางสู่นัดชิงชนะเลิศ**
หมายเหตุ: ในตาราง, ผลการแข่งขันของผู้เข้าชิงชนะเลิศจะได้รับเป็นชื่อแรก (H = เหย้า; A = เยือน).

**ก่อนการแข่งขัน**

**ทูต**
ทูตสำหรับการแข่งขันในนัดชิงชนะเลิศครั้งนี้คือ อาเลกซานเดอร์ ฟราย กองหน้าทีมชาติสวิตเซอร์แลนด์และสโมสรฟุตบอลเอฟซี บาเซิล.

**สัญลักษณ์**
ยูฟ่าได้เปิดตัวสัญลักษณ์หรือโลโก้สำหรับการแข่งขันนัดชิงชนะเลิศ ในวันที่ 28 สิงหาคม พ.ศ. 2558 ที่โมนาโก ก่อนการจับสลากแบ่งสายรอบแบ่งกลุ่ม โดยสัญลักษณ์มี บาเซิล แลนด์มาร์ก มาร์เก็ตปลาตซ์.

**การแข่งขัน**

**ผู้ตัดสิน**
ผู้ตัดสินชาวสวีเดน ยูนัส เอริกซอน ได้ถูกประกาศให้เป็นผู้ตัดสินในเกมนัดชิงชนะเลิศโดยยูฟ่าเมื่อวันที่ 10 พฤษภาคม ค.ศ. 2016.

**เทคโนโลยีโกลไลน์**
เทคโนโลยีโกลไลน์ ระบบ ฮอว์ก-อาย ได้ถูกนำมาใช้ในนัดนี้. นี่เป็นการแข่งขันยูฟ่าครั้งแรกที่จะใช้เทคโนโลยีโกลไลน์, ตามแต่ได้รับการอนุมัติโดยคณะกรรมการบริหารยูฟ่าในเดือนมกราคม ค.ศ. 2016.

**รายละเอียด**
สำหรับ "ทีมเหย้า" จะมีการจับสลากหลังจากการจับสลากรอบรองชนะเลิศไปแล้ว ซึ่งจะมีการจับสลากในวันที่ 15 เมษายน พ.ศ. 2559 ที่สำนักงานใหญ่ของยูฟ่า ณ เมืองนียง ประเทศสวิตเซอร์แลนด์.
300px

**สถิติ**

**ดูเพิ่ม**
ยูฟ่าแชมเปียนส์ลีก นัดชิงชนะเลิศ 2016
*ยูฟ่าซูเปอร์คัพ 2016

**อ้างอิง**

**แหล่งข้อมูลอื่น**
 UEFA Europa League (เว็บไซต์อย่างเป็นทางการ)- 2016 final: St. Jakob-Park, Basel
2016
หมวดหมู่:นัดการแข่งขันของสโมสรฟุตบอลลิเวอร์พูล
แม่แบบ:เหตุการณ์ปัจจุบัน/2559 เมษายน 13

* เกิดเหตุแผ่นดินไหวขนาด 7.1 ที่พรมแดนระหว่างพม่าและอินเดีย ( เดลินิวส์
}
หัวใจเต้นช้าลง

"หัวใจเต้นช้าลง" เป็นซิงเกิลในปี พ.ศ. 2558 ของวงดนตรีแนวร็อกภารต้า ซิงเกิลนี้ออกจำหน่ายเมื่อวันที่ 28 เมษายน พ.ศ. 2558 จากค่ายครัวซอง ในเครือจีเอ็มเอ็ม แกรมมี่ ประพันธ์คำร้อง-ทำนองโดย วีรยุทธ ชูลีกร และเรียบเรียงโดย ศราวุธ แสงบุตร
มิวสิควีดิโอเพลง  “หัวใจเต้นช้าลง”  ถ่ายทำที่ แอ็คสตูดิโอ  โดยมี  ปอม- ปณิธิ เครือโสภณ”  และ  ทับทิม – เปมิกา จิรนรภัทร”  นักแสดงดาวรุ่งจากช่อง 3 มาถ่ายทอดเรื่องราวในมิวสิควีดิโอ เนื้อหานั้นเกี่ยวกับ ชายหญิงคู่หนึ่งที่มีความรักให้แก่กัน  แต่ผู้ชายนั้นไม่มีความกล้าแสดงออกที่จะเผยความรู้สึกของตนเองว่ารักฝ่ายหญิงมากแค่ไหน แม้ผู้หญิงจะพยายามถามว่ารักฉันไหมก็ตาม แต่ผู้ชายก็ไม่ยอมเผยความรู้สึกออกไป จนกระทั่งวันหนึ่งทั้งคู่ได้พบเจอกับเหตุการณ์ที่พลิกผันเปลี่ยนชีวิตทั้งคู่ให้ไม่เหมือนเดิมอีกต่อไป แม้อยากจะบอกใจจะขาดแค่ไหนมันก็สายเกินแก้ไปแล้ว

**การตอบรับ**
เพลง หัวใจเต้นช้าลง ติดชาร์ตอันดับสูงสุด 3 ใน 100 ของชาร์ตหมวดเพลง GMM Gmember Chart Top 100 ประจำวันที่ 29 มิถุนายน พ.ศ. 2558 จากเว็บไซต์ Gmember

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงในปี พ.ศ. 2558
หมวดหมู่:ซิงเกิลในปี พ.ศ. 2558
หมวดหมู่:ซิงเกิลในสังกัดครัวซอง
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงร็อกไทย
คือเธอเท่านั้น

"คือเธอเท่านั้น" เป็นซิงเกิลในปี พ.ศ. 2557 ของวงดนตรีแนวร็อกภารต้า ซิงเกิลนี้ออกจำหน่ายเมื่อวันที่ 8 สิงหาคม พ.ศ. 2557 จากค่ายครัวซอง ในเครือจีเอ็มเอ็ม แกรมมี่ ประพันธ์คำร้อง-ทำนองโดย ณัฐพงศ์ สมงาม และเรียบเรียงโดย ศราวุธ แสงบุตร

**การตอบรับ**
เพลง "คือเธอเท่านั้น" ได้อันดับสูงสุดที่ 19 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 14 กันยายน พ.ศ. 2557 และได้อันดับสูงสุดที่ 52 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 11 ตุลาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงในปี พ.ศ. 2557
หมวดหมู่:ซิงเกิลในปี พ.ศ. 2557
หมวดหมู่:ซิงเกิลในสังกัดครัวซอง
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงร็อกไทย
หัวใจไม่อยู่กับตัว

หัวใจไม่อยู่กับตัว เป็นซิงเกิลของมาเรียม B5 ประกอบละคร CLUB FRIDAY THE SERIES 3 ตอน รักเธอ รักเขา และรักของเรา ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย Lowfat ออกจำหน่ายในวันที่ 26 ธันวาคม พ.ศ. 2556 สังกัดจีเอ็มเอ็มเอ ในเครือจีเอ็มเอ็ม แกรมมี่

**การตอบรับ**
เพลง "หัวใจไม่อยู่กับตัว" ได้ติดชาร์ตอันดับสูงสุด 16 ใน 100 ของชาร์ตหมวดเพลง GMM Gmember Chart Song Top 100 ประจำวันที่ 30 ธันวาคม พ.ศ. 2556 จากเว็บไซต์ Gmember

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงในปี พ.ศ. 2556
หมวดหมู่:ซิงเกิลในปี พ.ศ. 2556
หมวดหมู่:ซิงเกิลในสังกัดจีเอ็มเอ็มเอ
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงที่ประพันธ์คำร้องโดยฟองเบียร์
หมวดหมู่:เพลงป็อปร็อกไทย
หมวดหมู่:ซิงเกิลในสังกัดจีเอ็มเอ็มเอ

หมวดหมู่:ซิงเกิลแบ่งตามค่ายเพลง
หมวดหมู่:ซิงเกิลในสังกัดจีเอ็มเอ็ม แกรมมี่
ความรักไม่ผิด

"ความรักไม่ผิด" เป็นซิงเกิลของเป้ วง Mild และ มาเรียม เกรย์ ประพันธ์เนื้อร้องโดย ฟองเบียร์ (ปฏิเวธ อุทัยเฉลิม) แต่งทำนองและเรียบเรียงโดย ปราโมทย์ ปาทาน ,จักร เชยโฉม ออกจำหน่ายในวันที่ 6 ตุลาคม พ.ศ. 2557
ที่มาของเพลงนั้น 9 ปีของคลับฟลายเดย์ คือคอนเสิร์ตที่จะรวบรวมทุกความประทับใจต่­อคลับฟลายเดย์ ทำให้พี่ฉอด (สายทิพย์ มนตรีกุล ณ อยุธยา) เกิดความคิดที่อยากจะมีเพลงใหม่เพื่อให้สอ­ดคล้องกับความรักหลากหลายเรื่องราว พี่ฉอดได้มอบหมายให้นักแต่งเพลงมือหนึ่ง ฟองเบียร์ ซึ่งเคยร่วมงานกับคลับฟลายเดย์มาแล้ว 
เนื้อหาของเพลงพูดแทนความรักของทุกคน ทั้งผู้หญิงและผู้ชาย ไม่ว่าเรื่องราวจะเป็นอย่างไร แต่สุดท้ายความรักก็ไม่ผิดและยังเป็นที่ปร­ารถนาของทุกคน ไม่ว่ารักนั้นจะทำให้เราเป็นอย่างไรก็ตาม เพลงความรักไม่ผิดจึงต้องการเสียงของนักร้­องทั้งหญิง และ ชาย เพื่อให้เพลงนี้สมบูรณ์แบบและถ่ายทอดความร­ักทั้งหมดได้จริงๆ

**การตอบรับ**
เพลง "ความรักไม่ผิด" ได้ติดอันดับสูงสุด 37 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอร์เพลย์ ประจำวันที่ 25 ตุลาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงที่ประพันธ์คำร้องโดยฟองเบียร์
หมวดหมู่:เพลงในปี พ.ศ. 2557
หมวดหมู่:ซิงเกิลในปี พ.ศ. 2557
หมวดหมู่: ซิงเกิลวิทยุ
หมวดหมู่:ซิงเกิลในสังกัดจีเอ็มเอ็มเอ
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงป็อปร็อกไทย
หมวดหมู่:เพลงอาร์แอนด์บีไทย
พรรคเสรีนิยม

พรรคเสรีนิยม อาจหมายถึง พรรคการเมืองในประเทศต่างๆ 
; ประเทศไทย- พรรคเสรีนิยม (ประเทศไทย พ.ศ. 2525)- พรรคเสรีนิยม (ประเทศไทย พ.ศ. 2553)
; ต่างประเทศ- พรรคเสรีนิยมแห่งแคนาดา- พรรคเสรีนิยม (ฟิลิปปินส์)- พรรคเสรีนิยมแห่งออสเตรเลีย- พรรคเสรีนิยมประชาธิปไตยประชาชน- พรรคเสรีนิยม (ติมอร์-เลสเต)- พรรคเสรีนิยมแห่งชาติคิวบา- พรรคเสรีนิยม (ประเทศกัมพูชา)- พรรคเสรีนิยมแห่งชาติ (ปานามา)
พรรคสันติชน

พรรคสันติชน พรรคการเมืองของไทยในอดีตที่จดทะเบียนก่อตั้งตาม พระราชบัญญัติพรรคการเมือง พ.ศ. 2517 เมื่อวันที่ 21 พฤศจิกายน พ.ศ. 2517 เป็นลำดับที่ 18/2517  มีวิริยะ เกิดศิริ เป็นหัวหน้าพรรค และศักดา จิตธรรมา เป็นเลขาธิการพรรค
ต่อมาได้เปลี่ยนแปลงคณะกรรมการบริหาร โดยมี ดรงค์ สิงห์โตทอง เป็นหัวหน้าพรรค และเชวง วงศ์ใหญ่ เป็นเลขาธิการพรรค

**การเลือกตั้ง**
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 เมื่อวันที่ 26 มกราคม พ.ศ. 2518 พรรคสันติชนได้ ส.ส. เข้าสภาทั้งสิ้น 8 คน หลังการเลือกตั้ง หม่อมราชวงศ์เสนีย์ ปราโมช หัวหน้าพรรคประชาธิปัตย์ เป็นแกนนำจัดตั้งรัฐบาล และ หม่อมราชวงศ์เสนีย์ ได้รับโปรดเกล้าฯ เป็นนายกรัฐมนตรี เมื่อวันที่ 15 กุมภาพันธ์ พ.ศ. 2518 และจัดตั้งคณะรัฐมนตรีไทย คณะที่ 35 โดยได้รับการสนับสนุนจากพรรคเกษตรสังคม และพรรคแนวร่วมสังคมนิยม แต่ได้คะแนนเสียงสนับสนุนเพียง 103 คน ไม่ถึงครึ่งของสภา (135 คน) และไม่ได้รับความไว้วางใจในการแถลงนโยบายต่อสภาผู้แทนราษฎร หม่อมราชวงศ์เสนีย์ จึงลาออกจากตำแหน่ง
หลังจากนั้นหม่อมราชวงศ์คึกฤทธิ์ ปราโมช หัวหน้าพรรคกิจสังคม จึงได้รวบรวมพรรคการเมืองต่างๆ ได้เสียงสนับสนุน 135 เสียง ซึ่งพรรคสันติชน ได้ให้การสนับสนุนพรรคกิจสังคมด้วย และได้จัดตั้งรัฐบาลผสมขึ้น สำหรับพรรคสันติชน ได้ตำแหน่งรัฐมนตรี 2 ตำแหน่ง คือ- ปรีดา พัฒนถาบุตร เป็นรัฐมนตรีประจำสำนักนายกรัฐมนตรี- อนันต์ ฉายแสง เป็นรัฐมนตรีช่วยว่าการกระทรวงคมนาคม
ในการเลือกตั้งเมื่อวันที่ 4 เมษายน พ.ศ. 2519 พรรคสันติชน ไม่ได้ที่นั่งในสภาผู้แทนราษฎรแม้แต่ที่นั่งเดียว

**การยุบพรรค**
คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ลงวันที่ 6 ตุลาคม พ.ศ. 2516 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว แต่พรรคสันติชนก็ไม่ได้รับการฟื้นฟูขึ้นมาดำเนินกิจกรรมต่อ แต่อย่างใด

**อ้างอิง**

หมวดหมู่:พรรคการเมืองไทยในอดีต
หมวดหมู่:พรรคการเมืองไทยที่ก่อตั้งในปี พ.ศ. 2517
หมวดหมู่:พรรคการเมืองไทยที่ยุบพรรคในปี พ.ศ. 2519
การบุกครองกรีซครั้งที่สองของเปอร์เซีย

การบุกครองกรีซครั้งที่สองของเปอร์เซีย เกิดขึ้นในช่วงสงครามกรีก-เปอร์เซีย ระหว่างปีที่ 480–479 ก่อนคริสตกาล โดยจักรพรรดิเซอร์ซีสมหาราชต้องการพิชิตกรีซทั้งหมด หลังความพยายามครั้งแรกของจักรพรรดิดาไรอัสมหาราช พระราชบิดา ในการบุกกรีซล้มเหลว เมื่อพระราชบิดาเสด็จสวรรคต จักรพรรดิเซอร์ซีสใช้เวลาหลายปีในการวางแผนและรวบรวมกำลังพล ส่วนฝ่ายกรีกนำทัพโดยเอเธนส์และสปาร์ตา ร่วมด้วยนครรัฐอื่น ๆ กว่า 70 แห่ง อย่างไรก็ตาม นครรัฐกรีกส่วนใหญ่วางตัวเป็นกลางหรือสวามิภักดิ์ต่อฝ่ายเปอร์เซีย
การบุกครองเริ่มในฤดูใบไม้ผลิของปีที่ 480 ก่อนคริสตกาล ทัพเปอร์เซียข้ามช่องแคบเฮลเลสปอนต์ (ช่องแคบดาร์ดะเนลส์ในปัจจุบัน) ผ่านเธรซ มาซิดอนและเธสซาลี ก่อนจะพบกับกองทัพกรีก นำโดยพระเจ้าลีออนิดัสที่ 1 ที่ช่องเขาเทอร์มอพิลี ในขณะที่ทัพเรือเปอร์เซียถูกทัพเรือกรีกปิดกั้นไว้ที่ช่องแคบอาร์เตมิเซียม ทัพของพระเจ้าลีออนิดัสต้านทานทัพเปอร์เซียได้นาน 7 วันก่อนจะพ่ายแพ้ ส่วนทัพเรือกรีกต้านทานทัพเรือเปอร์เซียได้นาน 2 วัน ก่อนจะล่าถอยไปที่เกาะซาลามิส เมื่อทราบข่าวความพ่ายแพ้ที่เทอร์มอพิลี
ชัยชนะที่เทอร์มอพิลีทำให้บีโอเชียและแอตติกาตกเป็นของเปอร์เซีย ทัพเปอร์เซียยกไปถึงเอเธนส์และเผาเมือง ในขณะที่ทัพกรีกวางกำลังที่คอคอดคอรินท์เพื่อปกป้องคาบสมุทรเพโลพอนนีส เธมิสโตคลีส แม่ทัพชาวเอเธนส์ล่อทัพเรือเปอร์เซียให้เข้ามาในช่องแคบซาลามิสก่อนจะให้ทัพเรือกรีกโจมตี ชัยชนะของฝ่ายกรีกในยุทธนาวีที่ซาลามิสทำให้การบุกครองของเปอร์เซียชะงัก จักรพรรดิเซอร์ซีสสั่งถอนทัพกลับเอเชีย โดยปล่อยให้แม่ทัพมาร์โดเนียสและทหารฝีมือดีทำสงครามต่อ
ในปีที่ 479 ก่อนคริสตกาล ชาวกรีกรวบรวมทัพฮอปไลต์จำนวนมากที่สุดแล้วยกทัพขึ้นเหนือ ทั้งสองฝ่ายปะทะกันที่เมืองพลาเทีย โดยทัพกรีกเป็นฝ่ายชนะ สังหารแม่ทัพมาร์โดเนียสและปลดปล่อยบีโอเชียและแอตติกา ในวันเดียวกัน ทัพเรือกรีกทำลายกองเรือเปอร์เซียในยุทธนาวีที่มิเคลี ชัยชนะสองครั้งในวันเดียวทำให้การบุกครองสิ้นสุด ส่งผลให้อำนาจของเปอร์เซียในทะเลอีเจียนลดน้อยลง ต่อมาทัพกรีกได้โต้กลับและขับไล่เปอร์เซียออกจากหมู่เกาะอีเจียนและไอโอเนีย ระหว่างปีที่ 479–478 ก่อนคริสตกาล

**อ้างอิง**
หมวดหมู่:สงครามกรีก-เปอร์เซีย
หมวดหมู่:สงคราม
หมวดหมู่:การบุกครอง
หมวดหมู่:สงครามสมัยโบราณ
หมวดหมู่:สงครามเกี่ยวข้องกับกรีซ
หมวดหมู่:สงครามเกี่ยวข้องกับอิหร่าน
หมวดหมู่:สงครามเกี่ยวข้องกับทวีปยุโรป
หมวดหมู่:ประวัติศาสตร์ยุโรป
วีเซอร์ (อัลบั้ม พ.ศ. 2537)

วีเซอร์ (Weezer หรือมีอีกชื่อว่า เดอะบลูอัลบั้ม) เป็นสตูดิโออัลบั้มเปิดตัวของวงอเมริกันร็อก วีเซอร์ จำหน่ายเมื่อ 10 พฤษภาคม ค.ศ. 1994 ภายใต้สังกัดดีจีซีเรเคิดส์ อัลบั้มมีโปรดิวเซอร์คือ หัวหน้าวงคาส์ ริก โอคาเซก บันทึกเสียงที่อีเล็กทริกเลดีสตูดิโอส์ ในนครนิวยอร์ก ออกซิงเกิล 3 ซิงเกิลคือ "Undone - The Sweater Song", "Buddy Holly" และ "Say It Ain't So" ซึ่งทำให้วีเซอร์ประสบความสำเร็จ และได้รับความช่วยเหลือในการกำกับมิวสิกวิดีโอจาก สไปก์ จอนซ์
จากข้อมูลเดือนสิงหาคม ค.ศ. 2009 อัลบั้มมียอดขาย 3,300,000 ชุดในสหรัฐอเมริกา อัลบั้มเปิดตัวเข้าชาร์ตที่อันดับ 16 ในบิลบอร์ด 200 และได้รับรางวัลแผ่นเสียงทองคำขาว 3 แผ่นในสหรัฐอเมริกา และได้รับแผ่นเสียงทองคำขาวคู่ในแคนาดา

**อ้างอิง**
หมวดหมู่:อัลบั้มเพลงในปี พ.ศ. 2537
นารูโตะ เดอะมูฟวี่ ปิดตำนานวายุสลาตัน

นารูโตะ เดอะมูฟวี่ ปิดตำนานวายุสลาตัน เป็นภาพยนตร์การ์ตูนตอนที่ 10 ของนินจาคาถาโอ้โฮเฮะ มีความยาว 112 นาที เข้าฉายที่ญี่ปุ่นเมื่อวันที่ 6 ธันวาคม 2014

**อ้างอิง**
หมวดหมู่:ภาพยนตร์ญี่ปุ่น
นารูโตะ เดอะมูฟวี่ ปิดตำนานวายุสลาตัน
หมวดหมู่:ภาพยนตร์อนิเมะที่ออกฉายในปี พ.ศ. 2557
หมวดหมู่:ภาพยนตร์อนิเมะที่มีผลต่อเนื้อเรื่องหลัก
สโมสรฟุตบอลกองเรือยุทธการ

สโมสรฟุตบอลกองเรือยุทธการ เป็นสโมสรฟุตบอลระดับกึ่งอาชีพของประเทศไทยที่ตั้งอยู่ในจังหวัดชลบุรี ปัจจุบัน สโมสรนี้กำลังแข่งในไทยแลนด์ อเมเจอร์ลีก โซนภาคตะวันออก

**ประวัติ**
ปี พ.ศ. 2543 พลเรือเอก ชัย สุวรรณภาพ ผู้บัญชาการกองเรือยุทธการในขณะนั้น ได้ริเริ่มก่อตั้งสโมสรฟุตบอลกองเรือยุทธการขึ้น และดำรงตำแหน่งประธานสโมสรเป็นคนแรก จากนั้นได้ส่งทีมเข้าร่วมการแข่งขันฟุตบอลระดับสมัครเล่นที่จัดขึ้นโดยสมาคมฟุตบอลแห่งประเทศไทยเป็นครั้งแรกในฟุตบอลชิงถ้วยพระราชทานประเภท ง. ประจำปี 2544
สโมสรใช้เวลา 3 ปี จนได้เลื่อนขึ้นมาเล่นในฟุตบอลชิงถ้วยพระราชทานประเภท ข. ใน พ.ศ. 2546 โดยทำผลงานในถ้วย ข. เป็นที่น่าพอใจ ทำให้ได้รับเลือกให้เข้ามาเล่นในไทยลีก ดิวิชัน 2 ในฤดูกาล 2550 และจบฤดูกาลด้วยอันดับ 10 จากทั้งหมด 12 ทีม
หลังจบฤดูกาล 2550 สโมสรประสบปัญหาเรื่องงบประมาณ ทำให้ต้องถอนทีมออกจากการแข่งขันในไทยลีก ดิวิชัน 2 และกลับไปส่งทีมลงแข่งขันในฟุตบอลชิงถ้วยพระราชทานประเภท ข. ซึ่งเป็นระดับสมัครเล่นแทน จนกระทั่งมีการเปลี่ยนแปลงด้านการบริหารจัดการสโมสรให้เข้าสู่ระดับฟุตบอลอาชีพมากขึ้น

**รองแชมป์ถ้วย ข.**
สโมสรมาประสบความสำเร็จในการแข่งขันฟุตบอลชิงถ้วยพระราชทานประเภท ข. ประจำปี 2552 (แต่จัดการแข่งขันในปี 2553) โดยสโมสรเข้าถึงรอบชิงชนะเลิศไปพบกับสโมสรฟุตบอลหน่วยบัญชาการนาวิกโยธิน
ในการแข่งขันรอบชิงชนะเลิศเมื่อวันที่ 3 มิถุนายน พ.ศ. 2553 ที่สนามกีฬามหาวิทยาลัยมหิดล วิทยาเขตศาลายา จังหวัดนครปฐม นับเป็น ดาร์บี้แมตช์ แห่งกองทัพเรือไทย เมื่อ 2 สโมสรฟุตบอลที่มาจากส่วนกำลังรบ ของกองทัพเรือไทย ต้องมาพบกันในรอบชิงชนะเลิศ โดยทั้ง 2 ทีมเสมอกันในเวลาปกติ 0–0 ก่อนที่สโมสรฟุตบอลหน่วยบัญชาการนาวิกโยธิน จะเอาชนะไปได้ในการดวลจุดโทษ และคว้าแชมป์ไปครอง ส่วนสโมสรกองเรือยุทธการได้ตำแหน่งรองแชมป์ พร้อมกับได้เลื่อนชั้นสู่ดิวิชัน 2 อีกครั้ง

**กลับสู่ดิวิชัน 2**
ฤดูกาล 2554 สโมสรได้กลับขึ้นมาเล่นในลีกภูมิภาค ดิวิชัน 2 เป็นครั้งแรกในรอบ 3 ปี และถูกจัดให้อยู่ในโซนกรุงเทพฯและปริมณฑล แต่ยังทำผลงานได้ไม่ดีเท่าที่ควรเมื่อชนะในลีกเพียงแค่ 5 นัดตลอดทั้งฤดูกาล และจบฤดูกาลด้วยอันดับที่ 14 หรืออันดับ 3 จากท้ายตาราง
ฤดูกาล 2555 สโมสรย้ายมาแข่งขันในโซนภาคกลางและตะวันออก

**เกียรติประวัติ**
ฟุตบอลชิงถ้วยพระราชทานประเภท ข.:
**รองชนะเลิศ: 2552
*ไทยแลนด์ อเมเจอร์ลีก
**ชนะเลิศโซนภาคตะวันออก: 2566

**ผลงานตามฤดูกาล**

**แหล่งข้อมูลอื่น**
 TheBattleShipFootballClub
กองเรือยุทธการ
กองเรือยุทธการ
หมวดหมู่:สโมสรกีฬาที่ก่อตั้งในปี พ.ศ. 2543
ขุนคงฤทธิศึกษากร (ปาน คงฤทธิ์ศึกษากร)

ว่าที่รองอำมาตย์ตรี ขุนคงฤทธิศึกษากร
นามเดิม ปาน ณรงค์ฤทธิ์ เป็นอดีตรองประธานสภาผู้แทนราษฎร อดีตรัฐมนตรีช่วยว่าการกระทรวงศึกษาธิการ และเป็นอดีตสมาชิกสภาผู้แทนราษฎรจังหวัดนครราชสีมา 6 สมัย

**ประวัติ**
ขุนคงฤทธิศึกษากร นามเดิม ปาน ณรงค์ฤทธิ์ เกิดเมื่อวันที่ 13 มกราคม พ.ศ. 2442 เป็นชาวอำเภอสีคิ้ว จังหวัดนครราชสีมา เป็นบุตรชายคนเดียวของ หลวงฤทธิณรงค์ (สง ณรงค์ฤทธิ์) กับ นางน้อย ฤทธิณรงค์  
ขุนคงฤทธิศึกษากร สมรสกับ นางคงฤทธิศึกษากร (เที่ยง คงฤทธิศึกษากร) มีบุตร 3 คน

**การทำงาน**
ขุนคงฤทธิศึกษากร ได้รับเลือกตั้งเป็นสมาชิกสภาผู้แทนราษฎรจังหวัดนครราชสีมา สมัยแรกในการเลือกตั้งสมาชิกสภาผู้แทนราษฎรไทยเป็นการทั่วไป สิงหาคม พ.ศ. 2489 และได้รับเลือกตั้งอีกในการเลือกตั้ง พ.ศ. 2491 และได้รับแต่งตั้งเป็นรัฐมนตรี ในรัฐบาลจอมพล ป.พิบูลสงคราม ในปี พ.ศ. 2492 ต่อมาได้รับเลือกตั้งอีกครั้งในปี พ.ศ. 2495 และได้รับเลือกเป็นรองประธานสภาผู้แทนราษฎร ในระหว่างปี พ.ศ. 2497 ถึงปี พ.ศ. 2500
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 ได้รับเลือกตั้งในสังกัดพรรคเสรีมนังคศิลา และได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลจอมพล ป.พิบูลสงคราม และได้รับเลือกตั้งอีกในการเลือกตั้งปีเดียวกัน และในการเลือกตั้ง พ.ศ. 2512 สังกัดพรรคสหประชาไทย จนกระทั่งเขาเสียชีวิตในขณะดำรงตำแหน่งสมาชิกสภาผู้แทนราษฎร

**ถึงแก่อนิจกรรม**
เสียชีวิตเมื่อวันที่ 26 กุมภาพันธ์ พ.ศ. 2512 มีพิธีพระราชทานเพลิงศพเมื่อวันที่ 16 มีนาคม พ.ศ. 2513 ณ เมรุหลวงหน้าพลับพลาอิศริยาภรณ์ วัดเทพศิรินทราวาส

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอสีคิ้ว
คงฤทธิศึกษากร
หมวดหมู่:นักการเมืองไทย
หมวดหมู่:รองประธานสภาผู้แทนราษฎรไทย
หมวดหมู่:สมาชิกสภาผู้แทนราษฎรจังหวัดนครราชสีมา
หมวดหมู่:สมาชิกสภาร่างรัฐธรรมนูญไทย
หมวดหมู่:นักการเมืองพรรคประชาธิปัตย์
หมวดหมู่:พรรคเสรีมนังคศิลา
หมวดหมู่:พรรคสหประชาไทย
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:สมาชิกกองเสือป่า
หมวดหมู่:ผู้ได้รับเหรียญพิทักษ์รัฐธรรมนูญ
ยีนเห็นแก่ตัว

ยีนเห็นแก่ตัว (The Selfish Gene) เป็นหนังสือเรื่องวิวัฒนาการเขียนโดย ริชาร์ด ดอว์กินส์ พิมพ์ในปี 2519 และแปลเป็นภาษาไทยครั้งแรกโดย เจษฎา เด่นดวงบริพันธ์ ในปี 2559 ตั้งอยู่บนทฤษฎีหลักการของหนังสือเล่มแรกของจอร์จ ซี. วิลเลียมส์ การปรับตัวและการคัดเลือกโดยธรรมชาติ (Adaptation and Natural Selection) ดอว์กินส์ใช้คำว่า "ยีนเห็นแก่ตัว" เป็นวิธีนำเสนอมุมมองวิวัฒนาการที่มียีนเป็นศูนย์กลาง (gene-centred view of evolution) ตรงกันข้ามกับมุมมองที่มุ่งสนใจสิ่งมีชีวิตและกลุ่ม กระพือความคิดที่พัฒนาระหว่างคริสต์ทศวรรษ 1960 โดย ดับเบิลยู. ดี. ฮามิลตันและอื่น ๆ ให้ได้รับความนิยม จากมุมมองที่มียีนเป็นศูนย์กลาง ตามด้วยความคิดว่ายิ่งปัจเจกมากกว่าสองมีความสัมพันธ์ทางพันธุกรรมมากยิ่งขึ้นเท่าใด ยิ่งมีสำนึก (ในระดับยีน) ทำให้สิ่งมีชีวิตเหล่านั้นประพฤติเห็นแก่ตัวต่อกันมากยิ่งขึ้นเท่านั้น
คาดหมายว่าเชื้อสายวิวัฒนาให้ความเหมาะสมรวม (inclusive fitness) มากที่สุด คือ จำนวนสำเนาของยีนที่ส่งผ่านทั่วโลก (มิใช่โดยปัจเจกหนึ่ง ๆ) ผลคือ ประชากรจะมีแนวโน้มสู่ยุทธศาสตร์เสถียรในทางวัวัฒนาการ (evolutionarily stable strategy) หนังสือยังประดิษฐ์คำว่า มีม (mene) สำหรับหน่วยของวิวัฒนาการทางวัฒนธรรมของมนุษย์ที่สมนัยกับยีน โดยแนะว่าการผลิตซ้ำ "ความเห็นแก่ตัว" ดังนี้อาจเป็นแบบจำลองวัฒนธรรมของมนุษย์ในสำนึกที่ต่างไป การศึกษามีม (memetics) กลายเป็นหัวข้อการศึกษาจำนวนมากตั้งแต่มีการพิมพ์หนังสือนี้

**แหล่งข้อมูลอื่น**
 Video introduction by Richard Dawkins date=2006-08-06  from Google Videos
หมวดหมู่:ระบาดทัศน์วิทยา
แม่แบบ:เหตุการณ์ปัจจุบัน/2559 เมษายน 14

* เกิดแผ่นดินไหวขนาด 6.4 ใกล้กับคุมะโมะโตะ ประเทศญี่ปุ่น ทำให้อาคารหลายหลังพังถล่ม มีผู้เสียชีวิตอย่างน้อย 4 คน และได้รับบาดเจ็บอีก 400 คน ทว่า ไม่มีการออกเตือนภัยสึนามิและโรงไฟฟ้านิวเคลียร์ท้องถิ่นรายงานว่าไม่มีปัญหา  (Reuters),  (CNN),  (Japan Today)
}
คริส ดอทรี

คริสโตเฟอร์ แอดัม "คริส" ดอทรี (Christopher Adam "Chris" Daughtry เกิด 26 ธันวาคม ค.ศ. 1979) เป็นนักดนตรีและนักแสดงชาวอเมริกัน เป็นที่รู้จักจากตำแหน่งร้องนำและกีตาร์จังหวะของวงดนตรีร็อก ดอทรี และเคยเป็นผู้เข้าแข่งขันรายการอเมริกันไอดอล ฤดูกาลที่ห้า ได้อันดับที่สี่ หลังจากเขาถูกคัดออกจากรายการไอดอล เขาได้ทำดนตรีกับสังกัดอาร์ซีเอเรเคิดส์ และก่อตั้งวงดนตรี ดอทรี อัลบั้มแรกของพวกเขากลายเป็นอัลบั้มร็อกเปิดตัวที่ขายได้เร็วที่สุดในประวัติศาสตร์ของนีลเซนซาวด์สแกน ขายได้มากกว่า 1 ล้านชุดหลังออกจำหน่าย 5 สัปดาห์ มีการบันทึกอัลบั้มก่อนก่อตั้งวงอย่างเป็นทางการ ทำให้คริส ดอทรี เป็นสมาชิกอย่างเป็นทางการเพียงคนเดียวในอัลบั้ม
ในสัปดาห์ที่เก้าที่ออกจำหน่าย อัลบั้มดอทรี ขึ้นอันดับหนึ่งบนชาร์ตบิลบอร์ด ในด้านยอดขาย คริส ดอทรีเป็นผู้เข้าแข่งขันรายการอเมริกันไอดอลที่ประสบความสำเร็จที่สุดอันดับที่สาม รองจากเคลลี คลาร์กสัน และแคร์รี อันเดอร์วูด ในงานประกาศรางวัลแกรมมีครั้งที่ 50 วงได้เสนอชื่อเข้าชิงรางวัลเพลงร็อกยอดเยี่ยมให้กับซิงเกิล "อิตส์น็อตโอเวอร์"
ตั้งแต่อัลบั้มแรก คริส ดอทรีได้ร่วมมือกับศิลปินอีกมากมาย ได้แก่ สแลช เซเวนดัสต์ เธียรีออฟอะเดดแมน แชด โครเกอร์ แบรด อาร์โนลด์ วินซ์ กิลล์ และคาร์ลอส ซานตานา เขาเป็นที่จดจำจากเทคนิคการร้องเพลงแบบโวคัลเบลทิง และมีพิสัยเสียงร้องที่กว้าง

**อ้างอิง**
หมวดหมู่:บุคคลที่เกิดในปี พ.ศ. 2522
หมวดหมู่:บุคคลที่ยังมีชีวิตอยู่
หมวดหมู่:ศิลปินสังกัดอาร์ซีเอเรเคิดส์
หมวดหมู่:นักดนตรีออลเทอร์นาทิฟร็อกชาวอเมริกัน
ขนมลืมกลืน

ขนมลืมกลืน เป็น ขนมไทย ตัวขนมแบ่งออกเป็นสองส่วน คือตัวขนมที่ทำจากแป้ง และหน้าขนมที่ทำจากกระทิ ลักษณะ นุ่ม หวานหอม จากตัวขนม และ มันเค็มจาก ส่วนหน้าขนม จัดเป็นชิ้นพอดีคำ ทำให้ทานง่าย

**ลักษณะ == 
ขนมลืมกลืน ทำจากแป้งถั่วเขียวหรือแป้งซ่าหริ่ม ผสมน้ำลอยดอกไม้และน้ำตาล นำไปกวนจนใส หยอดหน้าด้วยกะทิ ส่วนประกอบของขนมมี 2 ส่วน คือ ส่วนของตัวขนมที่ทำจากแป้งถั่วเขียวและหน้าขนมที่ทำจากกะทิ รสชาติหวานหอม มัน ๆ เค็ม ๆ จากตัวกะทิ เนื้อของขนมมีลักษณะนุ่ม ทานอร่อยจนทำให้ลืมกลืนตามชื่อขนม
 วัตถุดิบหลัก
#แป้งถั่วเขียวหรือแป้งซ่าหริ่ม
#น้ำตาลทราย
#หัวกะทิ
#แป้งข้าวเจ้า
#เกลือป่น

**พัฒนาการ**
สูตรดั้งเดิมแต่โบราณ เมื่อหยอดหน้ากะทิแล้วจะต้องโรยถั่วซีกคั่วจนกรอบ สีเหลืองทอง หรือ กลีบกุหลาบ และจะต้องหยอดขนมใส่กะทงใบตอง แบบเดียวกับขนมตะโก้ เพื่อได้รสชาติและกลิ่นหอมของใบตอง อันเป็นเสน่ห์ของขนมไทย แต่เมื่อยุคสมัยเปลี่ยนไป ปัจจุบันนิยมใช้ถ้วยพิมพ์วุ้น ที่เป็นพลาสติกมาใส่แทน ดูสวยงามไปได้อีกแบบ แต่เรื่องกลิ่นและรสชาติจากวัสดุธรรมชาตินั้นหายไป

**ที่มาของชื่อ == 
ได้ยินได้ฟังมา 2 กระแส บ้างก็ว่าเป็นขนมอร่อย หอม หวาน มัน จนผู้ที่กินอยากเคี้ยวอยู่ในปากให้นาน ๆ จนต้องลืมกลืน บ้างก็ว่าเป็นเพราะขนมนุ่ม ลื่น เคี้ยวและกลืนง่ายมาก ๆ จึงเรียกชื่อเช่นนั้น

**อ้างอิง == 
หมวดหมู่:ขนมไทย
พรรคเสรีประชาธิปไตย (ประเทศไทย)

พรรคเสรีประชาธิปไตย พรรคการเมืองของไทยในอดีตที่จดทะเบียนก่อตั้งขึ้นครั้งแรกตาม พระราชบัญญัติพรรคการเมือง พ.ศ. 2498 เมื่อวันที่ 1 ตุลาคม พ.ศ. 2498 และได้รับการฟื้นฟู จดทะเบียนอีกครั้งในปี พ.ศ. 2511

**ยุคก่อตั้ง พ.ศ. 2498**
พรรคเสรีประชาธิปไตย จดทะเบียนก่อตั้งตาม พระราชบัญญัติพรรคการเมือง พ.ศ. 2498 เมื่อวันที่ 1 ตุลาคม พ.ศ. 2498 โดยมีนาย เมธ รัตนประสิทธิ์ เป็นหัวหน้าพรรค มีร้อยโท จารุบุตร เรืองสุวรรณ บิดาของนาย จารุพงศ์ เรืองสุวรรณ อดีต รัฐมนตรีว่าการกระทรวงมหาดไทย และอดีตหัวหน้า พรรคเพื่อไทย เป็นเลขาธิการพรรค ต่อมาในปี พ.ศ. 2500 ได้มีการเปลี่ยนแปลงในตำแหน่งเลขาธิการพรรค เมื่อร้อยโท จารุบุตร ได้ลาออกจากตำแหน่ง และได้แต่งตั้งให้ บุญคุ้ม จันทรศรีสุริยวงศ์ ดำรงตำแหน่งแทน
ในการเลือกตั้งเมื่อวันที่ 26 กุมภาพันธ์ พ.ศ. 2500 พรรคเสรีประชาธิปไตยได้ ส.ส. เข้าสภาทั้งสิ้น 11 คนนับเป็นพรรคการเมืองที่ได้ ส.ส. เข้าสภามากที่สุดเป็นอันดับ 3 เป็นรองแค่ พรรคเสรีมนังคศิลา ที่ได้ 82 คน และ พรรคประชาธิปัตย์ ที่ได้ 29 คน
ต่อมาในการเลือกตั้งเมื่อวันที่ 15 ธันวาคม พ.ศ. 2500 พรรคเสรีประชาธิปไตยได้ ส.ส. เข้าสภาเพียง 5 คนลดลงจากการเลือกตั้งครั้งก่อนถึง 6 คน
พรรคเสรีประชาธิปไตยถูกยุบตามคำสั่งของ คณะปฏิวัติ พร้อมกับพรรคการเมืองอื่น ๆ เมื่อคืนวันจันทร์ที่ 20 ตุลาคม พ.ศ. 2501

**การฟื้นฟูพรรคในปี พ.ศ. 2511**
พรรคเสรีประชาธิปไตย ได้รับการฟื้นฟูขึ้นในปี พ.ศ. 2511 โดยจดทะเบียนตาม พระราชบัญญัติพรรคการเมือง พ.ศ. 2511 เมื่อวันที่ 26 ธันวาคม พ.ศ. 2511 เป็นลำดับที่ 8/2511 โดยมีร้อยโท จารุบุตร เรืองสุวรรณ เป็นหัวหน้าพรรคและพันเอก สมคิด ศรีสังคม เป็นเลขาธิการพรรคโดยมีนาย จารุพงศ์ เรืองสุวรรณ อดีตหัวหน้า พรรคเพื่อไทย และอดีต รัฐมนตรีว่าการกระทรวงมหาดไทย บุตรชายของร้อยโทจารุบุตรเป็นหนึ่งในคณะกรรมการบริหารพรรค 

**คณะกรรมการบริหารพรรค**
พรรคเสรีประชาธิปไตย มีคณะกรรมการบริหารพรรคชุดแรก ประกอบด้วย- หัวหน้าพรรค คือ ร้อยโท จารุบุตร เรืองสุวรรณ- เลขาธิการพรรค คือ พันเอก สมคิด ศรีสังคม- กรรมการบริหารพรรค จำนวน 15 คน ได้แก่
** สวัสดิ์ พึ่งตน
** จารุมุกต์ เรืองสุวรรณ
** ทองปักษ์ เพียงเกษ
** ปิ่น สมใจวงษ์
** สดุดีพร พึ่งตน
** จารุพงศ์ เรืองสุวรรณ
** โชคชัย สุนทรกาญจน์
** วิษณุ เลือมสำราญ
** วัฒนศิริ วิเศษสมิต
** สุพัตรา จันทรัศมี
** เฉลย เกตุคล้ำ
** กุณฑล นิโครธา
** สุทัน พิรุณสาร
** บุญไทย เจริญมี
** อุทัย แสนเวียง
ต่อมาในปี พ.ศ. 2513 ร้อยโท จารุบุตร เรืองสุวรรณ หัวหน้าพรรค และ พันเอก สมคิด ศรีสังคม เลขาธิการพรรค ได้ลาออกจากตำแหน่ง

**การเลือกตั้ง**
ใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 พรรคเสรีประชาธิปไตยได้สมาชิกสภาผู้แทนราษฎร เข้าสภา จำนวน 1 คน คือ พันเอก สมคิด ศรีสังคม เลขาธิการพรรค สมาชิกสภาผู้แทนราษฎรจังหวัดอุดรธานี

**การยุบพรรค**
พรรคเสรีประชาธิปไตยถูกยุบพร้อมกับพรรคการเมืองอื่น ๆ ตามประกาศของคณะปฏิวัติฉบับที่ 9 ลงวันที่ 19 พฤศจิกายน พ.ศ. 2514 

**รายชื่อบุคลากรภายในพรรค**

**หัวหน้าพรรคเสรีประชาธิปไตย**

**เลขาธิการพรรคเสรีประชาธิปไตย**

**อ้างอิง**

หมวดหมู่:พรรคการเมืองไทยในอดีต
หมวดหมู่:พรรคการเมืองไทยที่ก่อตั้งในปี พ.ศ. 2498
หมวดหมู่:พรรคการเมืองไทยที่ยุบพรรคในปี พ.ศ. 2514
หมวดหมู่:พรรคการเมืองไทยที่ก่อตั้งในปี พ.ศ. 2511
หมวดหมู่:พรรคการเมืองไทยที่ยุบพรรคในปี พ.ศ. 2501
เจมส์ แคกนีย์

เจมส์ ฟรานซิส แคกนีย์, จูเนียร์ (James Francis Cagney, Jr.; 17 กรกฎาคม ค.ศ. 1899 – 30 มีนาคม ค.ศ. 1986) เป็นนักแสดงและนักเต้นชาวอเมริกัน ผู้ชนะเลิศรางวัลออสการ์ในสาขานักแสดงนำชายยอดเยี่ยม จากภาพยนตร์เรื่อง Yankee Doodle Dandy (1942) มีผลงานการแสดงภาพยนตร์ 65 เรื่อง ระหว่างปี 1930–1981 
แคกนีย์ยังเป็นหนึ่งในนักแสดงที่ชื่นชอบของ สแตนลีย์ คูบริก และออร์สัน เวลส์ยังพูดถึงแคกนีย์ว่า "เขาอาจจะเป็นนักแสดงที่ยิ่งใหญ่ที่สุดเท่าที่เคยปรากฏในหน้ากล้อง" ในปี 1999 สถาบันภาพยนตร์อเมริกัน ยกให้แคกนีย์ อยู่ในอันดับ 8 ใน 100 ของนักแสดงชายที่เยี่ยมที่สุดตลอดกาล เขายังได้รับการเสนอชื่อเข้าชิงรางวัลออสการ์ 3 ครั้ง

**อ้างอิง**

**บรรณานุกรม**
cite book |last= Cagney |first= James |title=Cagney by Cagney|year=2005 |origyear=1976 |publisher=Doubleday |isbn=0-385-52026-3
*url-status=dead
*first= Brian
*isbn = 1-85410-833-6
*cite book | last = McGilligan| first = Patrick|authorlink=Patrick McGilligan (biographer)| title = Cagney: The Actor as Auteur| publisher=A. S. Barnes and Co., Inc. | year = 1975 | location = New York | isbn =0-498-01462-2
*cite book |last=Warren |first=Doug |author2=Cagney, James |title= Cagney: The Authorized Biography |origyear= 1983 |edition=Mass Market |year= 1986 |publisher=St. Martin's Press |location= New York |isbn= 0-312-90207-7

**แหล่งข้อมูลอื่น**
 เจมส์ แคกนีย์-  ภาพถ่ายของเจมส์ แคกนีย์
หมวดหมู่:บุคคลที่เกิดในปี พ.ศ. 2442
หมวดหมู่:บุคคลที่เสียชีวิตในปี พ.ศ. 2529
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:ชาวอเมริกันเชื้อสายไอริช
หมวดหมู่:ชาวอเมริกันเชื้อสายนอร์เวย์
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:ศิษย์เก่าจากมหาวิทยาลัยโคลัมเบีย
หมวดหมู่:ผู้ได้รับอิสริยาภรณ์เหรียญแห่งอิสรภาพของประธานาธิบดี
หมวดหมู่:ผู้รอดชีวิตจากโรคหลอดเลือดสมอง
การบุกครองกรีซครั้งที่หนึ่งของเปอร์เซีย

การบุกครองกรีซครั้งที่หนึ่งของเปอร์เซีย เกิดขึ้นในช่วงสงครามกรีก-เปอร์เซีย ระหว่างปีที่ 492–490 ก่อนคริสตกาล โดยจักรพรรดิดาไรอัสมหาราชต้องการลงโทษนครรัฐเอเธนส์และอีรีเทรียที่สนับสนุนการก่อกบฏของเมืองไอโอเนีย รวมถึงต้องการขยายจักรวรรดิไปในทวีปยุโรป การบุกแบ่งออกเป็น 2 ครั้ง ครั้งแรกเริ่มในปีที่ 492 ก่อนคริสตกาล นำโดยแม่ทัพมาร์โดเนียส ทัพเปอร์เซียสามารถยึดเธรซคืนกลับมาและบังคับให้มาซิดอนอยู่ใต้อำนาจหลังเป็นประเทศราชมาตั้งแต่ปลายศตวรรษที่ 6 ก่อนคริสตกาลp=343 อย่างไรก็ตาม การบุกได้หยุดชะงักลงเมื่อทัพเรือเปอร์เซียถูกพายุซัดนอกชายฝั่งเขาแอทอส ปีต่อมา จักรพรรดิดาไรอัสส่งคณะทูตไปทั่วกรีซเพื่อสั่งให้ยอมสวามิภักดิ์ นครรัฐกรีกส่วนใหญ่ยอมสวามิภักดิ์ ยกเว้นเอเธนส์และสปาร์ตาที่สั่งประหารคณะทูต จักรพรรดิดาไรอัสจึงสั่งให้ยกทัพไปอีกครั้ง 
การบุกครั้งที่สองเริ่มในปีที่ 490 ก่อนคริสตกาล นำโดยแม่ทัพดาติสและอาร์ตาเฟอร์เนส ทัพเปอร์เซียยกไปที่เกาะนักซอสก่อนจะยึดและเผาเมือง ต่อมายึดหมู่เกาะซิคละดีสและทำลายเมืองอีรีเทรีย ระหว่างยกทัพต่อไปยังเอเธนส์ในแอตติกา ทัพเปอร์เซียได้ปะทะกับทัพกรีกที่มีจำนวนน้อยกว่าที่ที่ราบมาราธอน ทัพเปอร์เซียพ่ายแพ้และยกกลับเอเชีย อย่างไรก็ตาม ฝ่ายเปอร์เซียประสบความสำเร็จในการโจมตีนักซอส อีรีเทรียและแผ่อำนาจไปในภูมิภาคอีเจียน จักรพรรดิดาไรอัสได้รวบรวมกำลังพลเพื่อเตรียมบุกกรีซอีกครั้ง แต่ความขัดแย้งภายในจักรวรรดิทำให้แผนการดังกล่าวถูกเลื่อนออกไป จักรพรรดิดาไรอัสเสด็จสวรรคตในปีที่ 486 ก่อนคริสตกาล ทิ้งแผนการให้เซอร์ซีส พระราชโอรสดำเนินการต่อ ซึ่งจักรพรรดิเซอร์ซีสสั่งบุกกรีซอีกครั้งในปีที่ 480 ก่อนคริสตกาล

**อ้างอิง**
หมวดหมู่:สงครามกรีก-เปอร์เซีย
หมวดหมู่:สงคราม
หมวดหมู่:การบุกครอง
หมวดหมู่:สงครามสมัยโบราณ
หมวดหมู่:สงครามเกี่ยวข้องกับกรีซ
หมวดหมู่:สงครามเกี่ยวข้องกับอิหร่าน
หมวดหมู่:สงครามเกี่ยวข้องกับทวีปยุโรป
หมวดหมู่:ประวัติศาสตร์ยุโรป
หมวดหมู่:ปฏิบัติการสะเทินน้ำสะเทินบก
เอฟทีอาร์

เอฟทีอาร์ (FTR) หรือชื่อเดิม เดอะรีไววัล (The Revival) เป็นทีมนักมวยปล้ำที่ได้สังกัดทั้ง WWE และ AEW เคยได้แชมป์แท็กทีม NXT 2 สมัยทีมแรกในประวัติศาสตร์ NXT ในค่ายหลักได้เป็นแชมป์แท็กทีมทั้ง Raw และ SmackDown และยังเป็นแชมป์ทริปเปิลคราวน์แท็กทีมคู่แรกของ WWE นอกจากนี้ยังได้เป็นแชมป์แท็กทีมอีกหลายสมาคม

**แชมป์และรางวัล**
 All Elite Wrestling
** AEW World Tag Team Championship (2 times)- ESPN
** Tag Team of the Year (2023)- Lucha Libre AAA Worldwide
** AAA World Tag Team Championship (1 time)
*New Japan Pro-Wrestling
**IWGP Tag Team Championship (1 time)- New York Post
** Tag Team of the Year (2022, 2023)
*Ring of Honor
**ROH World Tag Team Championship (1 time)- WWE
** NXT Tag Team Championship (2 times)
** WWE Raw Tag Team Championship (2 times)
** WWE SmackDown Tag Team Championship (1 time)
** WWE 24/7 Championship (1 time)efn|name=fn1|The Revival simultaneously pinned R-Truth to become co-WWE 24/7 Champions, making the team co-holders of the title.
** First WWE Tag Team Triple Crown winners
** NXT Year-End Award (2 times)
*** Tag Team of the Year (2016)
*** Match of the Year (2016) – vs. DIY (Johnny Gargano and Tommaso Ciampa) in a Best 2-of-3 Falls match for the NXT Tag Team Championship at NXT TakeOver: Toronto- Pro Wrestling Illustrated
** Tag Team of the Year (2022)
** Ranked Wheeler No. 98 of the top 500 singles wrestlers in the PWI 500 in 2019
** Ranked Harwood No. 103 of the top 500 singles wrestlers in the PWI 500 in 2019
** Ranked FTR No. 1 of the top 50 Tag Teams in the PWI Tag Team 50 in 2020- The Baltimore Sun
** WWE Tag Team of the Year (2016)- Wrestling Observer Newsletter
** Tag Team of the Year (2022)
** Feud of the Year (2022) small|vs. The Briscoes

**หมายเหตุ**

**อ้างอิง**
หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
หยาง ลฺหวี่-อฺวี้

หยาง ลฺหวี่-อฺวี้ (p=Yáng Lǔyù; เกิดเมื่อเดือนมีนาคม ค.ศ. 1957) เป็นอดีตนักการเมืองจีน และดำรงตำแหน่งนายกเทศมนตรีของจี่หนาน มณฑลซานตง ตั้งแต่เดือนมกราคม ค.ศ. 2012 จนถึงเดือนเมษายน ค.ศ. 2016

**อาชีพ**
หยาง ลฺหวี่-อฺวี้ เกิดในเขตจวี่ มณฑลซานตง เขาได้เข้าร่วมเป็นสมาชิกพรรคคอมมิวนิสต์จีนเมื่อเดือนกรกฎาคม ค.ศ. 1985 และจบการศึกษาจากสถาบันเทคโนโลยีฮาร์บิน และในปี ค.ศ. 2012 เขาได้รับเลือกให้เป็นนายกเทศมนตรีของจี่หนาน
หยาง ลฺหวี่-อฺวี้ ดำรงตำแหน่งนายกเทศมนตรีของจี่หนานจนถึงวันที่ 6 เมษายน ค.ศ. 2016

**อ้างอิง**
หมวดหมู่:บุคคลที่เกิดในปี พ.ศ. 2500
หมวดหมู่:นักการเมืองในพรรคคอมมิวนิสต์จีนที่มาจากมณฑลซานตง
หมวดหมู่:นักการเมืองในสาธารณรัฐประชาชนจีนที่มาจากมณฑลซานตง
หมวดหมู่:ศิษย์เก่าสถาบันเทคโนโลยีฮาร์บิน
หมวดหมู่:บุคคลที่ยังมีชีวิตอยู่
หมวดหมู่:บุคคลจากจี่หนาน
เจิ่น ดั่ย กวาง

เจิ่น ดั่ย กวาง Trần Đại Quang (เกิด 12 ตุลาคม พ.ศ. 2499 – 21 กันยายน พ.ศ. 2561) เป็นอดีตประธานาธิบดีเวียดนาม และอดีตรัฐมนตรีกระทรวงความมั่นคงสาธารณะเวียดนาม

**ความตาย**
เจิ่น ดั่ย กวาง เสียชีวิตที่โรงพยาบาล 108 Military Central เมื่อวันที่ 21 กันยายน 2561 ในกรุงฮานอยจากภาวะแทรกซ้อนของโรคไวรัสเมื่ออายุได้ 61 ปีขณะดำรงตำแหน่ง วันที่ 27 กันยายน พิธีศพจัดขึ้นที่ฮานอย ตามด้วยขบวนแห่ไปยังบ้านเกิดของเขาในเขตคิมเซิน นิงห์บิงห์ ซึ่งเขาถูกฝัง

**อ้างอิง**
หมวดหมู่:ประธานาธิบดีเวียดนาม
หมวดหมู่:บุคคลจากจังหวัดนิญบิ่ญ
เบรฟเกิลส์

เบรฟเกิลส์ (Brave Girls; labels= ) เป็นเกิร์ลกรุปเกาหลีใต้ก่อตั้งโดยเบรฟบราเธอส์ในปี ค.ศ. 2011 ผ่านเบรฟเอนเตอร์เทนเมนต์ หลังจากเปิดตัวด้วยซิงเกิลอัลบั้ม The Difference เมื่อวันที่ 7 เมษายน ค.ศ. 2011 กลุ่มได้เปิดตัวอีพีหกชุด ได้แก่ Back to da Future (2011), Re-Issue (2012), High Heels (2016), Rollin (2017), Summer Queen (2021) และ Thank You (2022). 
ในตอนต้นกลุ่มมีสมาชิก 5 คนหลังจากการเปลี่ยนแปลงสมาชิกหลายครั้ง และสมาชิกที่เป็นรู้จักกันดีที่สุดประกอบด้วยมินยอง ยูจอง อึนจี และยูนา ในปี ค.ศ. 2021 กลุ่มได้รับความนิยมอย่างมากหลังจากที่เพลง "Rollin'" (2017) ของพวกเธอกลายเป็นไวรัลโดยไม่คาดคิด

**ประวัติ**

**ก่อนเปิดตัว**

**2011–2015: เปิดตัว, Back to da Future, Re-Issue และพักกิจกรรม**

**2016–2020: เปลี่ยนไลน์อัป, High Heels และ Rollin**

**2021–2023: ความก้าวหน้าหลัก, Summer Queen, After 'We Ride, Thank You และการยุบวง**

**สมาชิก**

**อดีต**
 อึนยอง (은영)- ซออา (서아)- เยจิน (예진)- ยูจิน (유진)- ฮเยรัน (혜란)- ฮายุน (하윤)- มินยอง (민영)- ยูจอง (유정)- อึนจี (은지)- ยูนา (유나)

**เส้นเวลา**
ImageSize   = width:630 height:230
PlotArea    = left:80 bottom:80 top:10 right:5
Alignbars   = justify
DateFormat   = mm/dd/yyyy
Period = from:01/01/2011 till:02/15/2023
TimeAxis   = orientation:horizontal format:yyyy
Legend      = orientation:vertical position:bottom
Colors =
id:a      value:rgb(1,0,0)    legend:First_Generation
id:b      value:rgb(1,0.5,0)  legend:Second_Generation
id:ina    value:black  legend:Inactive
id:album  value:green         legend:EP
ScaleMajor = unit:year increment:1 start:2011 gridcolor:black
PlotData=
color:red width:7 textcolor:black align:left anchor:from
bar:Eunyoung from:04/11/2011 till:08/31/2013 color:a
bar:Seo-a from:04/11/2011 till:08/31/2013 color:a
bar:Yejin from:04/11/2011 till:08/31/2013 color:a
bar:Yoojin from:04/11/2011 till:01/13/2017 color:a
bar:Hyeran from:04/11/2011 till:01/13/2017 color:a
bar:Hyeran from:01/13/2017 till:03/01/2019 color:ina
bar:Hayun from:02/16/2016 till:08/11/2018 color:b
bar:Hayun from:08/11/2018 till:03/01/2019 color:ina
bar:Minyoung from:02/16/2016 till:end color:b
bar:Yujeong from:02/16/2016 till:end color:b
bar:Eunji from:02/16/2016 till:end color:b
bar:Yuna from:02/16/2016 till:end color:b
LineData =
at:07/29/2011 color:green width:0.5 layer:back
at:02/22/2012 color:green width:0.5 layer:back
at:06/27/2016 color:green width:0.5 layer:back
at:03/07/2017 color:green width:0.5 layer:back
at:06/17/2021 color:green width:0.5 layer:back
at:03/14/2022 color:green width:0.5 layer:back

**ผลงานเพลง**
อีพี- Back to da Future (2011)- Re-Issue (2012)- High Heels (2016)- Rollin (2017)- Summer Queen (2021)- Thank You (2022)

**ผลงานการแสดง**

**รายการโทรทัศน์**

**รายการเว็บ**

**รางวัลและการเสนอชื่อ**

**อ้างอิง**

**แหล้งข้อมูลอื่น**
  เว็บไซต์ทางการ ko
หมวดหมู่:กลุ่มดนตรีที่ก่อตั้งในปี พ.ศ. 2554
หมวดหมู่:กลุ่มดนตรีเคป็อป
หมวดหมู่:กลุ่มดนตรีแดนซ์สัญชาติเกาหลีใต้
หมวดหมู่:เกิร์ลกรุปเกาหลีใต้
หมวดหมู่:ศิลปินสังกัดเบรฟเอนเตอร์เทนเมนต์
หมวดหมู่:สิ้นสุดในปี พ.ศ. 2566
หมวดหมู่:กลุ่มดนตรีที่สิ้นสุดในปี พ.ศ. 2566
สมรรค ศิริจันทร์

สมรรค ศิริจันทร์ (24 กุมภาพันธ์ พ.ศ. 2467 – 2 กรกฎาคม พ.ศ. 2543) อดีตรองประธานสภาผู้แทนราษฎร อดีตสมาชิกสภาผู้แทนราษฎรจังหวัดสมุทรปราการ 3 สมัย อดีตเลขาธิการพรรคประชากรไทย และอดีตสมาชิกสภาร่างรัฐธรรมนูญ

**ประวัติ**
สมรรค เกิดเมื่อวันที่ 24 กุมภาพันธ์ พ.ศ. 2466 (นับแบบปัจจุบัน คือปี พ.ศ. 2467) เป็นบุตรของนายอิม และ นางเลี้ยง ศิริจันทร์ มีพี่น้อง 9 คน สำเร็จการศึกษา ธรรมศาสตรบัณฑิต มหาวิทยาลัยธรรมศาสตร์และการเมือง สมรสกับศรีประไพ ศิริจันทร์ (สกุลเดิม : รัชตะปิติ) มีบุตร-ธิดา รวม 5 คน คือ- พันเอกสุพพัต ศิริจันทร์ สมรสกับ หม่อมหลวงวิมลพรรณ กมลาสน์ มีบุตร-ธิดา รวม 2 คน- วุฒิชัย ศิริจันทร์ สมรสกับ จิรพร สุวรรณปาล มีบุตร-ธิดา รวม 2 คน- ทินวัฒน์ ศิริจันทร์ สมรสกับ จิรวรรณ นิ้มสันติเจริญ มีบุตร-ธิดา รวม 3 คน- รัชฎาภรณ์ ศิริจันทร์ สมรสกับ พลตรีอนันต์ ทองเอี่ยม มีบุตร-ธิดา รวม 3 คน- นางสาวกรแก้ว ศิริจันทร์
สมรรค ศิริจันทร์ ถึงแก่อนิจกรรมเมื่อวันที่ 2 กรกฎาคม พ.ศ. 2543 สิริอายุรวม 76 ปี

**งานการเมือง**
สมรรค เข้าสู่วงการการเมือง ด้วยการเป็นสมาชิกสภาจังหวัดสมุทรปราการ ใน พ.ศ. 2510 ก่อนที่จะได้รับเลือกตั้งเป็นสมาชิกสภาผู้แทนราษฏรครั้งแรกใน พ.ศ. 2522 สังกัดพรรคประชากรไทย และได้รับเลือกติดต่อกันรวม 3 ครั้ง
สมรรค ได้รับเลือกเป็นรองประธานสภาผู้แทนราษฎร คนที่ 1 ในสภาผู้แทนราษฎรไทย ชุดที่ 14 เมื่อ พ.ศ. 2526
สมรรค เคยเป็นรองเลขาธิการพรรคสันติชน ในปี พ.ศ. 2517 และเป็นเลขาธิการพรรคประชากรไทย
สมรรค เคยดำรงตำแหน่งสมาชิกสภาร่างรัฐธรรมนูญ ในปี พ.ศ. 2539

**สมาชิกสภาผู้แทนราษฎร**
สมรรค ศิริจันทร์ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดสมุทรปราการ สังกัดพรรคประชากรไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดสมุทรปราการ สังกัดพรรคประชากรไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดสมุทรปราการ สังกัดพรรคประชากรไทย

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอบางพลี
หมวดหมู่:ทนายความชาวไทย
หมวดหมู่:นักการเมืองไทย
หมวดหมู่:รองประธานสภาผู้แทนราษฎรไทย
หมวดหมู่:สมาชิกสภาผู้แทนราษฎรจังหวัดสมุทรปราการ
หมวดหมู่:สมาชิกสภาร่างรัฐธรรมนูญไทย
หมวดหมู่:พรรคสันติชน
หมวดหมู่:พรรคสังคมชาตินิยม
หมวดหมู่:พรรคประชากรไทย
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ จ.ภ.
สเตลลาร์

สเตลลาร์  (เกาหลี :스텔라 , อังกฤษ :stellar )เป็นวงดนตรีหญิงล้วนสัญชาติเกาหลีใต้ สังกัด Top Class Entertainment  มีสมาชิก 4 คน คือ กายอง, จอนยูล, มินฮี, ฮโยอึน และเพิ่มสมาชิกใหม่อีก 1 คน คือ โซยอง แต่ทางค่ายยังไม่ได้ประกาศอย่างเปนทางการ ตอนนี้ สมาชิก เป็น 5 คน กายอง จอนยูล มินฮี โซยอง และ ฮโยอึน และ ตอนนี้ วง stellar
เปลี่ยนค่ายแล้ว เป็น The entertainment pascal .

**สมาชิก**

**อดีตสมาชิก**

**=สมาชิกรุ่นที่ 1 =**

**มินิอัลบั้ม**

**ดิจิตอลซิงเกิ้ล**
2011.08.22 Myung Wol the Spy OST Part.5 (스파이 명월)
*2011.08.23 Rocket Girl (로켓걸)
*2012.02.08 UFO
*2013.07.12 Gongbuhaseyo (공부하세요; Study)
*2014.02.11  마리오네트 (Marionette)- 2015.07.19  떨려요 (Vibrato)-  2016.01.17  찔려(Sting) - 2016.07.18  Crying -  2016.08.04 Love spell
หมวดหมู่:กลุ่มดนตรีเคป็อป
หมวดหมู่:เกิร์ลกรุปเกาหลีใต้
หมวดหมู่:กลุ่มดนตรีจากโซล
หมวดหมู่:กลุ่มดนตรีแดนซ์สัญชาติเกาหลีใต้
หมวดหมู่:กลุ่มดนตรีที่ก่อตั้งในปี พ.ศ. 2554
หมวดหมู่:กลุ่มดนตรีที่สิ้นสุดในปี พ.ศ. 2561
วิลเลียม เฮิร์ต

วิลเลียม แมคคอร์ด เฮิร์ต (William McChord Hurt; เกิด 20 มีนาคม ค.ศ. 1950 – 13 มีนาคม ค.ศ. 2022) เป็นนักแสดงชาวอเมริกัน เขาเข้าเรียนการแสดงที่โรงเรียนจูลิอาร์ดและเริ่มการแสดงบนเวทีในปี 1970 เฮิร์ตเริ่มการแสดงเรื่องแรกในภาพยนตร์จินตนิยายเรื่อง Altered States (1980) ในบทศาสตราจารย์เอ็ดเวิร์ด เจสซัป ซึ่งทำให้เขาได้รับการเสนอชื่อเข้าชิงรางวัลลูกโลกทองคำในสาขานักแสดงหน้าใหม่ยอดเยี่ยม จากนั้นเขารับบทบาทเป็นนักทนายความผู้ที่ต้องทนทุกข์ความทรมานกับการล่อลวงของแคทลีน เทอร์เนอร์ในภาพยนตร๋นีโอนัวร์เรื่อง Body Heat (1981)
ในปี 1985 เฮิร์ตกวาดรางวัลด้านการแสดงในสาขานักแสดงนำรวมทั้งรางวัลออสการ์และรางวัลแบฟตา ในบท "นักโทษเกย์" ในภาพยนตร์เรื่อง Kiss of the Spider Woman เขายังได้รับการเสนอชื่อเข้าชิงรางวัลออสการ์ 2 ครั้ง สำหรับการแสดงนำในภาพยนตร์เรื่อง Children of a Lesser God (1986) และ Broadcast News (1987) 
เขายังได้รับการเสนอชื่อเข้าชิงรางวัลออสการ์เป็นครั้งที่ 4 ในภาพยนตร์อาชญากรรม-ระทึกขวัญเรื่อง A History of Violence (2005) กำกับโดยเดวิด โครเนนเบิร์ก และมีผลงานภาพยนตร์อีกหลายเรื่องตามมา เช่น จักรกลอัจฉริยะ (2001), The Village (2004), Syriana (2005), The Good Shepherd (2006), Mr. Brooks (2007), Into the Wild (2007), มนุษย์ตัวเขียวจอมพลัง (2008) และ จอมโจรกู้แผ่นดินเดือด (2010)

**อ้างอิง**

**แหล่งข้อมูลอื่น**
 วิลเลียม เฮิร์ต
หมวดหมู่:บุคคลที่เกิดในปี พ.ศ. 2493
หมวดหมู่:บุคคลที่เสียชีวิตในปี พ.ศ. 2565
หมวดหมู่:นักแสดงชายชาวอเมริกัน
หมวดหมู่:นักแสดงชายชาวอเมริกันในศตวรรษที่ 21
หมวดหมู่:นักแสดงภาพยนตร์ชายชาวอเมริกัน
หมวดหมู่:เสียชีวิตจากมะเร็งต่อมลูกหมาก